CELEX: 62009FN0047
Language: el
Date: 2009-05-07 00:00:00
Title: Υπόθεση F-47/09: Προσφυγή-αγωγή της 7ης Μαΐου 2009 — Fries Guggenheim κατά CEDEFOP

4.7.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 153/52
            
         Προσφυγή-αγωγή της 7ης Μαΐου 2009 — Fries Guggenheim κατά CEDEFOP
   (Υπόθεση F-47/09)
   2009/C 153/101
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Eric Mathias Fries Guggenheim (Λιέγη, Βέλγιο) (εκπρόσωπος: L. Lucas, δικηγόρος)
   
      Καθού-εναγόμενο: Ευρωπαϊκό Κέντρο για την Ανάπτυξη της Επαγγελματικής Κατάρτισης (CEDEFOP)
   
      Αντικείμενο και περιγραφή της διαφοράς
   
   Ακύρωση της αποφάσεως του CEDEFOP περί μη ανανεώσεως της συμβάσεως του προσφεύγοντος-ενάγοντος ως εκτάκτου υπαλλήλου και, σε περίπτωση μη επανεντάξεως, υποχρέωση του καθού-εναγομένου να του καταβάλει χρηματική ικανοποίηση για ηθική βλάβη.
   
      Αιτήματα του προσφεύγοντος-ενάγονταος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της 7ης Ιουλίου 2008 του CEDEFOP περί μη ανανεώσεως της συμβάσεως του προσφεύγοντος-ενάγοντος, με την οποία επιβεβαιώνεται ότι η σχέση εργασίας του λύεται στις 15 Οκτωβρίου 2008,
            
         
               —
            
            
               να ακυρώσει, κατά το μέτρο που είναι αναγκαίο, την απόφαση της 18ης Ιουλίου 2008 του CEDEFOP με την οποία επιβεβαιώνεται η πρώτη απόφαση, κατόπιν του από 9 Ιουλίου 2008 εγγράφου του προσφεύγοντος-ενάγοντος και της από 17 Ιουλίου 2008 συναντήσεώς του με τους εκπροσώπους του προσωπικού,
            
         
               —
            
            
               σε περίπτωση μη επανεντάξεως του, να υποχρεώσει το CEDEFOP να του καταβάλει χρηματική ικανοποίηση για ηθική βλάβη, της οποίας το ύψος θα καθορισθεί από το Δικαστήριο,
            
         
               —
            
            
               να επιτρέψει στον προσφεύγοντα-ενάγοντα, αν το κρίνει αναγκαίο, να υπολογίσει τη βλάβη της σταδιοδρομίας του, ειδεμή, σε περίπτωση μη επανεντάξεώς του, να υποχρεώσει το CEDEFOP να του καταβάλει χρηματική ικανοποίηση για τη βλάβη αυτή, της οποίας το ύψος θα καθορισθεί από το Δικαστήριο,
            
         
               —
            
            
               να καταδικάσει το CEDEFOP στα δικαστικά έξοδα.